ประกาศกระทรวงมหาดไทยเรื่อง กําหนดช่องทางอนุญาตของด่านตรวจคนเข้าเมืองในการขอรับการตรวจลงตรา------------------------------------------------------------------- ตามที่ได้มีประกาศกระทรวงมหาดไทย ฉบับลงวันที่ 16 กันยายน พ.ศ. 2530 ฉบับลงวันที่ 25 พฤษภาคม พ.ศ. 2533, ฉบับลงวันที่ 2 มกราคม พ.ศ. 2535 (ฉบับที่ 4) ลงวันที่ 15 กันยายน พ.ศ. 2541, (ฉบับที่ 5) ลงวันที่ 29 มิถุนายน พ.ศ. 2542 และ (ฉบับที่ 6) ลงวันที่ 288 กรกฎาคม พ.ศ. 2543 กําหนดช่องทางอนุญาตของด่านตรวจคนเข้าเมืองในการขอรับการตรวจลงตรา นั้น บัดนี้ เป็นการสมควรปรับปรุงช่องทางอนุญาตของด่านตรวจคนเข้าเมืองในการขอรับการตรวจลงตราเสียใหม่ เพื่อให้เหมาะสมกับสภาวการณ์ปัจจุบัน อาศัยอํานาจตามความในมาตรา 5 มาตรา 11 แห่งพระราชบัญญัติคนเข้าเมือง พ.ศ. 2522 และความในข้อ 6 วรรคสอง แห่งกฎกระทรวงกําหนดหลักเกณฑ์ วิธีการ และเงื่อนไขในการตรวจการยกเว้น และการเปลี่ยนประเภทการตรวจลงตรา พ.ศ. 2545 รัฐมนตรีว่าการกระทรวงมหาดไทยออกประกาศไว้ ดังต่อไปนี้ข้อ ๑ ให้ยกเลิก (1) ประกาศกระทรวงมหาดไทย เรื่อง กําหนดรายชื่อประเทศที่คนชาติจะขอรับการตรวจลงตรา ณ ช่องทางอนุญาตของด่านตรวจคนเข้าเมืองดอนเมือง ลงวันที่ 16 กันยายน พ.ศ. 2530 (2) ประกาศกระทรวงมหาดไทย เรื่อง กําหนดช่องทางอนุญาตในการขอรับการตรวจลงตราของด่านตรวจคนเข้าเมืองเพิ่มเติม ลงวันที่ 25 พฤษภาคม พ.ศ. 2533 (3) ประกาศกระทรวงมหาดไทย เรื่อง กําหนดช่องทางอนุญาตในการขอรับการตรวจลงตราของด่านตรวจคนเข้าเมืองเพิ่มเติม ลงวันที่ 2 มกราคม พ.ศ. 2535 (4) ประกาศกระทรวงมหาดไทย เรื่อง กําหนดช่องทางอนุญาตของด่านตรวจคนเข้าเมืองในการขอรับการตรวจลงตรา (ฉบับที่ 4) ลงวันที่ 15 กันยายน พ.ศ. 2541 (5) ประกาศกระทรวงมหาดไทย เรื่อง กําหนดช่องทางอนุญาตของด่านตรวจคนเข้าเมืองในการขอรับการตรวจลงตรา (ฉบับที่ 5) ลงวันที่ 29 มิถุนายน พ.ศ. 2542 (6) ประกาศกระทรวงมหาดไทย เรื่อง กําหนดช่องทางอนุญาตของด่านตรวจคนเข้าเมืองในการขอรับการตรวจลงตรา (ฉบับที่ 6) ลงวันที่ 28 กรกฎาคม พ.ศ. 2543ข้อ ๒ ให้กําหนดช่องทางอนุญาตของด่านตรวจคนเข้าเมืองในการขอรับการตรวจลงตรา ดังนี้ 1. ด่านตรวจคนเข้าเมืองท่าอากาศยานกรุงเทพ 2. ด่านตรวจคนเข้าเมืองท่าอากาศยานเชียงใหม่ 3. ด่านตรวจคนเข้าเมืองท่าอากาศยานภูเก็ต 4. ด่านตรวจคนเข้าเมืองท่าอากาศยานหาดใหญ่ 5. ด่านตรวจคนเข้าเมืองท่าอากาศยานอู่ตะเภา 6. ด่านตรวจคนเข้าเมืองแม่สาย 7. ด่านตรวจคนเข้าเมืองเชียงแสน 8. ด่านตรวจคนเข้าเมืองเชียงของ 9. ด่านตรวจคนเข้าเมืองเบตง 10. ด่านตรวจคนเข้าเมืองสะเดา 11. ด่านตรวจคนเข้าเมืองสมุย ณ บริเวณเขตท่าอากาศยานเกาะสมุย 12. ด่านตรวจคนเข้าเมืองตาก ณ บริเวณเขตสนามบินสุโขทัย 13. ด่านตรวจคนเข้าเมืองท่าเรืองกรุงเทพ 14. ด่านตรวจคนเข้าเมืองศรีราชา ณ ทําเลจอดเรืออ่าวอุดม และบริเวณเขตท่าเรือแหลมฉบัง 15. ด่านตรวจคนเข้าเมืองมาบตาพุด ณ บริเวณเขตท่าเรือมาบตาพุด และทําเลจอดเรือในอ่าวหน้าเมืองระยอง 16. ด่านตรวจคนเข้าเมืองหนองคาย ณ เส้นทางคมนาคมทางบกจากพรมแดนถึงที่ตั้งด่านตรวจคนเข้าเมืองหนองคาย 17. ด่านตรวจคนเข้าเมืองสมุย ณ ทําเลจอดเรือบริเวณอ่าวหน้าทอน 18. ด่านตรวจคนเข้าเมืองภูเก็ต ณ ทําเลจอดเรือบริเวณอ่าวมะขามและทําเลจอดเรือบริเวณอ่าวฉลอง 19. ด่านตรวจคนเข้าเมืองสตูล ณ บริเวณท่าเรือด่านศุลกากรตํามะลัง และบริเวณเขตท่าเรือเจ้ะปิลัง 20. ด่านตรวจคนเข้าเมืองกระบี่ ณ บริเวณเขตท่าเรือน้ําลึกกระบี่ บริเวณเขตท่าเรือเจ้าฟ้า บริเวณเขตท่าเรือเกาะลันตา และบริเวณเขตสนามบินกระบี่ 21. ด่านตรวจคนเข้าเมืองสงขลา ณ บริเวณเขตท่าเรือน้ําลึกสงขลา และบริเวณเขตท่าเรือเดินเรือไทย 22. ด่านตรวจคนเข้าเมืองท่าอากาศยานเชียงราย 23. ด่านตรวจคนเข้าเมืองท่าอากาศยานสุราษฎร์ธานีข้อ ๓ ประกาศนี้ให้ใช้บังคับเมื่อพ้นกําหนดหกสิบวัน นับแต่วันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 1 ตุลาคม พ.ศ. 2545 ร้อยตํารวจเอก ปุระชัย เปี่ยมสมบูรณ์รัฐมนตรีว่าการกระทรวงมหาดไทย